Diari Oficial de la Generalitat Valenciana


Sumari del DOGV 9219, del 19-11-2021 (2021/11932)

RESOLUCIÓ de 12 de novembre de 2021, de la Direcció General de Model Econòmic, Finançament Autonòmic i Política Financera, per la qual es resol la setena concessió parcial de les ajudes previstes en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la Covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11342


Data del document
:   12-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 12 de novembre de 2021, de la Direcció General de Model Econòmic, Finançament Autonòmic i Política Financera, per la qual es resol la setena concessió parcial de les ajudes previstes en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la Covid-19. [2021/11810]  
  
Vistes les sol·licituds presentades per a accedir a les ajudes convocades pel Decret 61/2021, de 14 de maig, del Consell, cofinançades pel Govern d'Espanya, i d'acord amb la informació facilitada per l'Agència Estatal de l'Administració Tributària sobre la base del que s'estableix en el conveni entre el Ministeri d'Hisenda, l'Agència Estatal d'Administració Tributària i la Comunitat Valenciana, en aplicació del que s'estableix en l'article 4.4 del Reial Decret llei 5/2021, de 12 de març, de mesures extraordinàries de suport a la solvència empresarial, en resposta a la pandèmia de la Covid-19, així com la tramitació realitzada per a dur a terme la seua concessió, es dicta aquesta resolució a la qual són aplicables els següents:  
  
Antecedents de fet  
  
Primer. En data 13 de març es va publicar en el BOE el Reial Decret llei 5/2021, de 12 de març, de mesures extraordinàries de suport a la solvència empresarial en resposta a la pandèmia de la Covid-19 que creava, entre altres mesures, una línia Covid d'ajudes directes a autònoms i empreses, i determinava que serien les comunitats autònomes les que realitzarien les corresponents convocatòries per a l'assignació de les ajudes directes als destinataris situats en els seus territoris i assumirien la tramitació i gestió de les sol·licituds, així com la seua resolució, l'abonament de la subvenció, els controls previs i posteriors al pagament i totes les actuacions que siguen necessàries per a garantir l'adequada utilització d'aquests recursos, d'acord amb el que es preveu en la Llei 38/2003, de 17 de novembre, general de subvencions i la seua normativa de desplegament. Així mateix, s'han publicat l'Ordre HAC/283/2021, de 25 de març, l'Ordre HAC/348/2021, de 12 d'abril, que desenvolupen determinats aspectes del Reial Decret llei 5/2021.  
Segon. En data 13 de maig de 2021, es va publicar en el DOGV el Decret llei 7/2021, de 7 de maig, del Consell, de mesures extraordinàries de suport a la solvència empresarial en resposta a la pandèmia de la Covid-19, pel qual s'establien determinades mesures de simplificació administrativa per a la gestió de les ajudes derivades del Reial Decret llei 5/2021, s'establien els sectors econòmics als quals havien de pertànyer els beneficiaris de les ajudes i s'assignava la competència per a la instrucció i resolució de les ajudes a la conselleria competent en matèria d'hisenda.  
Tercer. En virtut de l'anterior, es va aprovar el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions extraordinàries de suport a la solvència empresarial per la Covid-19.  
Quart. Que mitjançant la Resolució de 3 de juny de 2021, del conseller d'Hisenda i Model Econòmic, de delegació de competència en un òrgan d'aquesta conselleria per a la gestió de les ajudes directes de suport a la solvència empresarial per la Covid-19 s'atribueix la instrucció del procediment per a la concessió de les ajudes als serveis corresponents de la Direcció General de Model Econòmic, Finançament Autonòmic i Política Financera, així com es delega en la persona titular de la Direcció General de Model Econòmic, Finançament Autonòmic i Política Financera la concessió d'aquestes ajudes, l'autorització de la despesa, la disposició del crèdit, el reconeixement de l'obligació i la proposta de pagament d'aquestes.  
Cinqué. Que, mitjançant la Resolució de 14 de juny de 2021, s'ha autoritzat la generació de crèdit en el pressupost de despeses, aplicació 71.94.37.423.15.6 per un import de 836.116.254,00 euros, en l'annex de transferències i subvencions corrents del programa 615.30, Model econòmic, per a la concessió d'aquestes ajudes.  
Sisé. Que mitjançant el Decret 103/2021, de 23 de juliol, del Consell, es modifica el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions extraordinàries de suport a la solvència empresarial per la Covid-19.  
  
Als anteriors antecedents de fet són aplicables els següents  
  
  
Fonaments de dret  
  
I. D'acord amb el que es disposa en el Decret 61/2021, de 14 de maig, del Consell, i el que es disposa en la Resolució de 3 de juny de 2021, del conseller d'Hisenda i Model Econòmic, de delegació de competència en un òrgan d'aquesta conselleria per a la gestió de les ajudes directes de suport a la solvència empresarial per la Covid-19, correspon a la persona titular de la Direcció General de Model Econòmic, Finançament Autonòmic i Política Financera, així com l'autorització de la despesa, la disposició del crèdit, el reconeixement de l'obligació i la proposta de pagament d'aquestes.  
II. Que en la tramitació d'aquest procediment s'ha seguit el que s'estableix en el Decret 61/2021 i, en particular, la comissió tècnica a la qual es fa referència en l'article 10 de l'esmentat decret ha realitzat la corresponent proposta a l'òrgan competent per a resoldre en els termes establits en aquest.  
  
En conseqüència, resolc:  
  
Primer  
Aprovar la setena relació de persones i entitats beneficiàries i concedir, amb càrrec a la línia de subvenció S1024 del capítol IV del programa 615.30 «Model econòmic», aplicació pressupostària 27.99.50.524.13.9, dels pressupostos de la Generalitat per a l'exercici 2021, les ajudes a les persones i entitats beneficiàries pels imports individualitzats en els termes que recull l'annex I d'aquesta resolució i que ascendeixen a un import total de 71.202.790,58 euros.  
  
Segon  
Basant-se en aquesta concessió s'autoritza la despesa, es disposa el crèdit, es reconeix l'obligació i es proposa el pagament de l'import que per a cada cas s'indica a les persones i entitats beneficiàries incloses en l'esmentat annex I.  
  
Tercer  
Ordenar el pagament de les ajudes, que es lliurarà d'una sola vegada i es realitzarà mitjançant una transferència al corresponent compte bancari de les persones beneficiàries que han indicat en la seua sol·licitud.  
  
Quart  
Aprovar la relació parcial de persones i entitats a les quals es denega la sol·licitud d'ajuda amb indicació dels motius de denegació, que recull l'annex II d'aquesta resolució.  
  
Cinqué  
Acceptar el desistiment formulat mitjançant sol·licitud expressa o tàcita de les persones i entitats que recull l'annex III d'aquesta resolució.  
  
Sisé  
Arxivar els expedients que figuren en l'annex número IV d'aquesta resolució, per presentació d'una sol·licitud posterior per part de la persona interessada.  
  
Seté  
Ordenar la notificació d'aquesta resolució a les persones interessades mitjançant la publicació d'aquesta en el Diari Oficial de la Generalitat Valenciana, així com en la pàgina web de la Generalitat Valenciana (www.gva.es), en l'apartat corresponent a la Conselleria d'Hisenda i Model Econòmic, tal com estableix l'article 6 del Decret 103/2021, de 23 de juliol, del Consell, que modifica l'article 12 del Decret 61/2021, de 14 de maig, del Consell.  
  
Huité  
Són obligacions de les beneficiàries:  
a) Mantindre l'activitat corresponent a les ajudes fins al 30 de juny de 2022.  
b) No repartir dividends durant 2021 i 2022.  
c) No aprovar increments en les retribucions de l'alta direcció durant un període de dos anys des de la concessió d'aquestes ajudes  
d) Justificar, en el termini de tres mesos des que les ajudes van ser pagades, que aquestes han sigut destinades al compliment de l'objecte de la subvenció, en els termes establits en l'article 14 del Decret 61/2021.  
e) Sotmetre's a la normativa sobre supervisió, seguiment i control de subvencions, així com facilitar tota la documentació requerida per l'òrgan instructor del procediment.  
f) Facilitar totes les dades i informació, en qüestions relacionades amb la subvenció concedida, que requerisca l'òrgan instructor.  
g) Comunicar la tramitació, sol·licitud o obtenció d'altres subvencions o ajudes destinades a la mateixa finalitat, així com qualsevol incidència o variació que es produïsca en relació amb la subvenció concedida i especialment amb els canvis que puguen afectar els mitjans de notificació o comunicació amb el beneficiari.  
h) Complir les obligacions de transparència establides en la legislació bàsica, en cas d'haver percebut durant un any ajudes o subvencions públiques en una quantia superior a deu mil euros. En concret, hauran de publicar en la seua pàgina web, si la tingueren, l'obtenció d'aquesta subvenció.  
i) Conservar tota la documentació exigida per a la justificació de les ajudes, en el termini de 10 anys a comptar des de la justificació de l'ajuda.  
j) Sotmetre's a les actuacions de control financer previstes en els articles 113 i següents de la Llei 1/2015, i en els articles 44 i següents de la Llei 38/2003, així com les que puguen dur a terme la Generalitat i altres òrgans de control.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant el conseller d'Hisenda i Model Econòmic, en el termini d'un mes, a comptar des de l'endemà de la seua notificació, d'acord amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, computat en els mateixos termes, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de novembre de 2021.- La directora general de Model Econòmic, Finançament Autonòmic i Política Financera, p. d. (Resolució de 3 de juny de 2021, DOGV 11.06.2021): María Dolores Furió Ortega.